જસદણમાં બુધવારે ૨૦ મિનિટ વરસાદી ઝાપટું પડી જતાં ખેડૂતોની પોતાની મગફળી વેચવા લઈ યાર્ડમાં વેંચવા આવેલ ખેડૂતોની મગફળી પલળી જતાં ખેડૂતોને પડ્યાં પર પાટું લાગ્યું હોય એવો ઘાટ સર્જાયો છે કારણ કે ખેડૂતોનો વરસાદ લાંબા સમયથી પીછો છોડતો નથી એમાંય માલ લઈને યાર્ડમાં વેંચવા આવતા ત્યાં પણ મગફળી પલળી ગઈ હતી જસદણ યાર્ડમાં કરોડો રૂપિયાના ખર્ચે ઓક્શન શેડ બનાવ્યો હોવા છતાં આજે સામાન્ય ઝાપટાંમાં મગફળી પલળી ગઈ હતી જસદણ વીંછીયા પંથકમાં કહેવાતા ખેડૂત આગેવાનો ખેડૂતોને આંબા આંબલી બતાવી રીતસર છેતરી રહ્યાં છે ચૂંટણી દરમિયાન ખેડૂતોના હામી હોય એવો ડોળ ઉભો કરી પોતાની પૂંજીમાં વધારો કર્યો છે અને વારંવાર ચોરને ચોરી અને ઘરધણીને જાગવાનું કહી કામ પાર પાડી રહ્યાં છે ત્યારે ખેડૂતોએ પણ ખેલાડીઓને બરોબર ઓળખવાની જરૂર છે જો આ બાબતે સુધારો નહિ આવે તો પડ્યાં પર પાટું જ આવશે.